ไมก์ เพนซ์

ไมเคิล ริชาร์ด เพนซ์ () หรือเรียกอย่างง่ายว่า ไมก์ เพนซ์ () นักการเมืองชาวอเมริกัน อดีตรองประธานาธิบดีสหรัฐอเมริกา ก่อนหน้านี้เขาเป็นผู้ว่าการรัฐอินดีแอนาระหว่าง ค.ศ. 2013 ถึง ค.ศ. 2017

เขาเกิดและโตในเมืองโคลัมบัส รัฐอินดีแอนา จบหลักสูตรศิลปศาสตรบัณฑิต สาขาประวัติศาสตร์ จากวิทยาลัยแฮโนเวอร์ และเข้าศึกษาต่อด้านกฎหมายที่วิทยาลัยกฎหมายแม็กคินนีย์ แห่งมหาวิทยาลัยอินดีแอนา รอเบิร์ต เฮช. ต่อมาหลังพ่ายแพ้ในการชิงตำแหน่งเป็นตัวแทนผู้ลงสมัครเป็นสมาชิกรัฐสภาในปี ค.ศ. 1988 และ ค.ศ. 1990 เขากลายเป็นนักจัดรายการวิทยุและพิธีกรทอล์กโชว์ระหว่างปี ค.ศ. 1994 ถึง ค.ศ. 1999 เพนซ์ได้เข้าเป็นสมาชิกสภาผู้แทนราษฎรระหว่างปี ค.ศ. 2001 ถึง ค.ศ. 2013 โดยเป็นผู้แทนจากรัฐอินดีแอนาเขต 2 และ 6

เพนซ์ได้ดำรงตำแหน่งเป็นผู้ว่าการรัฐอินดีแอนาในวันที่ 14 มกราคม ค.ศ. 2013 เขาได้ลดอัตราภาษีในรัฐอินดีแอนาลงมากที่สุดเป็นประวัติการณ์ เพิ่มงบประมาณด้านการศึกษา และเริ่มใช้นโยบายการคลังแบบเกินดุล และยังลงนามในกฎหมายต้านการทำแท้ง นอกจากนี้เขายังมีชื่อเสียงจากการประกาศใช้รัฐบัญญัติฟื้นฟูศาสนาอย่างเสรี ซึ่งกลายเป็นข้อขัดแย้งกับสมาชิกระดับกลางในพรรคริพับลิกัน  เขายังประกาศใช้รัฐบัญญัติคุ้มครองเพศหลากหลายอีกด้วย

หลังจากที่ประกาศตัวในเดือนกรกฎาคม ค.ศ. 2016 ว่าจะไม่ลงสมัครรับเลือกตั้งเป็นผู้ว่าการฯ สมัยถัดไป เขาออกเดินสายหาเสียงกับดอนัลด์ ทรัมป์ ในการเลือกตั้งประธานาธิบดี โดยทรัมป์ได้ประกาศว่าหากเขาชนะจะให้เพนซ์เป็นรองประธานาธิบดี

อ้างอิง

แหล่งข้อมูลอื่น 
 Governor Mike Pence official government site
 MikePence.com  - official campaign site (now redirects to Donald Trump campaign website)
 
 
 Profile at Ballotpedia

รองประธานาธิบดีสหรัฐ
พรรคริพับลิกัน (สหรัฐ)
นักการเมืองอเมริกัน
บุคคลจากรัฐอินดีแอนา
ชาวอเมริกันเชื้อสายเยอรมัน
ชาวอเมริกันเชื้อสายไอริช
คริสต์ศาสนิกชนนิกายแองกลิคันชาวอเมริกัน